Predkladacia  správa

	Materiál predkladá Štatistický úrad SR z vlastnej iniciatívy. 

	Štatistický úrad SR prehodnotil úlohy uložené uzneseniami vlády SR v období od 1. 1. 1995 do 31. 12. 2002, ktoré má v evidencii ako gestor, spolugestor a spoluzodpovedný pri plnení úloh, z hľadiska vecného, časového a z hľadiska ich aktuálnosti. Do materiálu boli zahrnuté i úlohy, ktoré boli prijaté duplicitne alebo sú v plnom rozsahu zabezpečované inými legislatívnymi normami záväznými pre ŠÚ SR i ďalšie rezorty a existencia osobitných uznesení vlády SR a ich opakované vyhodnocovanie nie je potrebné. 

	V evidencii Štatistického úradu SR je v súčasnosti 56 termínovaných a 111 netermínovaných úloh, teda celkovo 167 úloh. Návrh na zrušenie obsahuje 35 úloh. Celkom zrušiť navrhujeme 14 úloh, u 21 úloh navrhujeme vypustiť ŠÚ SR z ich ďalšieho sledovania a vyhodnocovania.  

	Predkladaný materiál nemá finančný, ekonomický, environmentálny vplyv, ani vplyv na zamestnanosť.
 
	Návrh predkladáme po zapracovaní pripomienok z medzirezortného pripomienkového konania bez rozporov.